Facebook’dagi “Voditeli Tashkenta” guruhi a’zosi tarmoqqa kuzatuv kamerasiga olingan o‘g‘rilik videosini joylashtirdi. Ma’lum bo‘lishicha, voqea 6 sentabr kuni Toshkent shahri Alisher Navoiy ko‘chasidagi Xadra maydonida sodir bo‘lgan. Jinoyatchi yo‘l chetida turgan avtomobilning orqa oynasini sindirib, uning ichidan hamyonni o‘g‘rilab ketgan. Hozirda huquqbuzar qo‘lga olingan yoki olinmagani haqida ma’lum qilinmagan.